NaiveNeuron/SloPal huggingface dataset:
Radošovský, Marián, poslanec NR SR (2016-02-11):
Ďakujem pekne. Iste, pán poslanec, v tom vystúpení ten začiatok nebudem komentovať, jednoducho pre kolegu Záhumenského. To sú politické tanečky, ktoré robí okrem kolegu Záhumenského skoro každý a jednoducho patria k životu, dobre. Ale čo sa týka školstva, fakt sme sa všetci pozreli nielen na školstvo, ale aj na mnohé iné veci s nádejou teda, že jednoducho strana, ktorá má 83 hlasov v parlamente, a teda podporu ešte ďalších, a teda bolo to často 87 hlasov, lebo rátam aj tých ďalších, ktorí pravidelne podporovali rozhodnutia vlády SMER, ozaj ľavou zadnou urobí pre školstvo a pre ďalšie sektory mnoho potrebných vecí. Tu sa dušovali zo strany SMER, že ich budú robiť v predchádzajúcich obdobiach, a nespravili ich. A ak aj ich urobili, to bolo to, čo urobili napríklad pri duálnom vzdelávaní. Život ukazuje, že prvé školy, ktoré prešli na model duálneho vzdelávania, dochádzajú o financie pri vzdelávaní. To sme tu hovorili pri rokovaní o tomto zákone. Viete, nielen pre základné školy, ale aj ľudsky pre stredné školy a odborné školy, ktoré jednoducho predtým boli učilištia, potrebovali sme barlu v zákone, ktorú malo podať ministerstvo. Nepodalo ju. To znamená, že ďalej budú vajatať a ďalej sa budú trápiť aj VÚC-ky aj obce s tým, ako vyzerajú školy. Zoberte si len tie učebnice, ktoré stále chrlíme, zoberte si činnosť školskej inšpekcie. To všetko jednoducho je jedna trápna agenda, ktorá trvá už veľmi dlho. Učebnice, ktoré by mali byť stiahnuté, jednoducho dneska sú stále predmetom alebo podkladom na vyučovanie. Je to vážny problém, čo sa v školstve udialo.
Bugár, Béla, podpredseda NR SR (2019-06-24):
Pán poslanec Bernaťák.
Paška, Pavol, predseda NR SR (2013-05-14):
Vaša reakcia, pán poslanec.
Grausová, Natália, poslankyňa NR SR (2019-06-18):
Ďakujem za slovo. Žiadam, aby parlament Slovenskej republiky odsúdil aspoň morálne pomenovanie, resp. premenovanie Vajanského nábrežia v Bratislave po T. G. Masarykovi, vierolomnom a nečestnom človeku, ktorý nenávidel Slovákov, porušil Pittsburskú dohodu a vyhlásil verejne, že slovenský národ neexistuje. Toto pomenovanie po tomto nečestnom a vierolomnom človeku je fackou, je to verejné zaucho slovenskému národu a Slovenskej republike. Ďakujem.
P. Paška, predseda NR SR: (2007-10-25):
(Hlasovanie.) 81 prítomných, všetci boli za. Konštatujem, že sme návrh postúpili do tretieho čítania a otváram rozpravu. Neprihlásil sa nik, končím možnosť prihlásiť sa. Uzatváram rozpravu.
Kollár, Boris, poslanec NR SR (2019-12-05):
Ďakujem. To som urobil pre kolegu Zlatka, tak som ho chcel potešiť, lebo musí si to tuná odtrpieť. Vážení kolegovia, ďakujem vám za faktické a za veľmi milú rozpravu. Ďakujem pekne.
Kollár, Boris, predseda NR SR (2021-10-22):
Prezentujme sa a hlasujeme. (Hlasovanie.) Prítomných 122 poslancov, za 111, proti 10, nezdržal sa nikto, nehlasovali 1. Konštatujem, že Národná rada schválila navrhnuté uznesenie. Opäť vás prosím, pán poslanec Goga, aby ste uviedli hlasovanie o návrhu uznesenia k správe o činnosti výboru pre európske záležitosti, tlač 489. Nech sa páči, pán poslanec, máte slovo. (Hlasovanie o Správe o činnosti Výboru Národnej rady Slovenskej republiky pre európske záležitosti za obdobie od 1. januára 2020 do 28. februára 2021 , tlač 489.)
Šimečka, Michal, podpredseda NR SR (2024-02-06):
Ďakujem veľmi pekne. Pani poslankyňa Števulová.
Nachtmannová, Oľga, poslankyňa NR SR (2015-05-27):
Ja budem krátko, takže mne budú stačiť tie minúty. Pán minister, veľmi dobre, že ste uviedli fakty, lebo boli to ozaj fakty, fakty, fakty, ktoré dokumentovali sofistikovanú zlodejinu pri privatizácii strategických podnikov. Ja som rovnako chcela, ako pán kolega Petrák, hovoriť o tej jednej akcii. To určite nebola náhoda. Ja si spomínam, keď som mala v rukách určité dokumenty, kde chýbali podpisy na vážne faktúry a cez to všetko boli preplatené. Ministerka Machová vtedy, minister Harach nepodpísali, a preplácalo sa to. Veď to, čo sa dialo, to bol nonsens! Kto má rozum, srdce a cit pre pravdu, si zákonite po tomto, čo počul, položí otázku: kde berú určití ľudia tú drzosť, tú bohorovnosť urážať tých, ktorí sa snažia vrátiť štátu to, čo sa mu ešte vrátiť dá?! Ďakujem.
Pellegrini, Peter, predseda NR SR (2015-06-16):
Panie poslankyne, páni poslanci, uplynula drobná technická prestávka, tak vás poprosím, aby ste zachovali pokoj v rokovacej sále. Budeme pokračovať vystúpením pána poslanca Poliačika. Prosím, aby ste mu vytvorili dôstojné prostredie, aby mohol vystúpiť. Pán spravodajca zaujal svoje miesto, pán minister je tiež prítomný. Pán poslanec, keď uvážite, že už je situácia v sále taká, že by ste vystúpili, nechám na vás, kedy začnete. Nech sa páči. Ešte vás poprosím, kolegovia, o kľud v rokovacej sále. [Pokračovanie v rokovaní o vládnom návrhu zákona o územnom plánovaní a výstavbe a o zmene a doplnení niektorých zákonov (stavebný zákon) , tlač 1573.]
Laššáková, Jana, podpredsedníčka NR SR (2015-06-24):
Pán poslanec Huba, chcete reagovať? Nech sa páči, pán poslanec.
Malatinský, Tomáš, minister hospodárstva SR (2013-03-21):
Ďakujem pekne. Vážená pani poslankyňa, v prvom rade by som chcel podotknúť, že problematika zálohovania obalov patrí do pôsobnosti ministerstva životného prostredia, a preto si dovolím odpovedať len stručne. Pokiaľ ide o problematiku zálohovania PET fliaš všeobecne, v minulosti sa objavila viackrát. Naposledy v roku 2011, keď bolo zálohovanie PET fliaš zahrnuté aj do vyhlášky ministerstva životného prostredia o zálohovaní obalov na nápoje, avšak za nulovú cenu. Ministerstvo životného prostredia Slovenskej republiky preto kládlo dôraz aj na činnosti obcí, ktoré majú zabezpečovať separovanie zberu. Ministerstvo životného prostredia Slovenskej republiky sa otázkou zálohovania PET fliaš zaoberalo aj koncom roka 2008, keď k problematike zorganizovalo verejný okrúhly stôl. Takýto krok vtedy podporovali environmentalisti, kritizovali ho však zástupcovia obchodu s tým, že nemajú vytvorené podmienky na takýto spätný odber PET fliaš. Pokiaľ ide konkrétne o návrh odplatného zálohovania, ktoré navrhujete, Zväz obchodu a cestovného ruchu Slovenskej republiky sa dlhodobo vyslovuje proti zálohovaniu PET fliaš, pretože ho na základe viacerých štúdií považuje za asi päťnásobne drahší ako systém separovaného zberu, ktorý na Slovensku už dlhšiu dobu funguje a rozvíja sa. Takúto separáciu pokladá za optimálne a perspektívne riešenie zberu a recyklácie toho druhu obalového odpadu. Ako som už uviedol na začiatku, odporúčam vám položiť túto otázku ministrovi životného prostredia, ktorého ministerstvo sa touto problematikou dlhodobo zaoberá. Ďakujem, pani predsedajúca, skončil som.
Blanár, Juraj, minister zahraničných vecí a európskych záležitostí SR (2024-01-11):
Pán poslanec, mám tu odpoveď od pána ministra školstva, ktorú vám sprostredkujem. Ministerstvo školstva, vedy, výskumu a športu Slovenskej republiky aktuálne implementuje, čiže zavádza projekt Aktívna škola, v rámci ktorého identifikuje nasledujúce oblasti ako prierezové. Školské športové súťaže, telesná a športová výchova, inovatívne formy vyučovania, športové kurzy a výcviky, školská športová infraštruktúra a školské krúžky voľnočasové na školách. Tieto oblasti predstavujú zložky výchovnovzdelávacieho, vzdelávacieho procesu, na ktorých sa sekcia športu Ministerstva školstva, vedy, výskumu a športu Slovenskej republiky a Kancelária štátneho tajomníka pre šport v minulosti rôznou formou podieľali. Školský šport ostáva v gescii Ministerstva školstva, vedy, výskumu a športu Slovenskej republiky a prípade ďalších prierezových tém je Ministerstvo školstva Slovenskej republiky pripravené aktívne sa vzájomne dopĺňať a spolupracovať s novým ministerstvom. Ministerstvo má záujem naďalej spolupracovať medzirezortne v tejto oblasti a konkrétny rozsah a obsah tejto spolupráce bude predmetom ďalších stretnutí. Skončil som, pán predsedajúci.
Beblavý, Miroslav, poslanec NR SR (2011-09-13):
Ďakujem pekne, pán predsedajúci, za slovo. V rozprave k tomuto návrhu zákona vystúpila jedna pani poslankyňa, ale ani ona nepodala žiadny procedurálny návrh, takže preto navrhujem, aby v súlade s mojím odporúčaním ako spravodajcom dajte, prosím, hlasovať o tom, že Národná rada prerokuje tento návrh zákona v druhom čítaní.
Jurík, Beáta, poslankyňa NR SR (2024-02-07):
Ďakujem za slovo. Ďakujem pekne za tvoj príspevok, Darina, ja som veľmi rada, že ty ako človek, ktorý roky vypracuvával znalecké posudky, si nám na praktických príkladoch taktiež potvrdila to, čo tu stále všetci hádžeme ako hrach o stenu, a síce, že tento zákon je jeden paškvil. A špeciálne si sa zamerala na to, ako vyšetrovať... vyšetrovania, či už teda tie prebiehajúce alebo budúce, ovplyvní znižovanie trestných sadzieb pri niektorých trestných činoch, ale aj to radikálne skrátenie premlčacích lehôt. A práve pred tým varovala aj Európska únia a špeciálne Európska prokuratúra zistila, že po prijatí novely bude musieť zastaviť trestné stíhania až v 20 % aktuálnych prípadov, ktoré na Slovensku vyšetruje. A to je práve dôsledkom tejto kombinácie tých premlčacích lehôt a znížených trestných sadzieb. A budem teraz citovať slovenského európskeho prokurátora pána Novockého, ktorý uviedol konkrétny príkl.. prípad: V jednej konkrétnej trestnej veci vedieme vyšetrovanie pre trestný čin poškodzovania finančných záujmov EÚ so škodou na úrovni približne 320-tisíc eur. Tento projekt bol financovaný aj zo zdrojov Slovenskej republiky. Dnes je v prípade takéhoto trestného činu maximálna trestná sadzba 10 rokov a rovnaká je aj premlčacia lehota prípadu. V dôsledku navrhovaných zmien sa maximálna trestná sadzba aj premlčacia lehota menia na 5 rokov. A keďže tento skutok sa údajne stal v januári 2018, Európska prokuratúra bude musieť vyšetrovanie v tejto veci zastaviť. No a čo to znamená? Po prijatí tejto novely budú páchatelia vlastne, nebudú viac stíhaní, všetko sa zastaví, nenahradia spôsobenú škodu, to nie je pravda, že by, že by niečo také bolo a, samozrejme, môžu aj pokračovať v ďalšej trestnej činnosti, pretože ja neviem, ako vy, ale ja neverím, že keď raz niekto kradne, tak potom si zrazu iba... (Prerušenie vystúpenia časomerom.)
A. Belousovová, podpredsedníčka NR SR: (2009-11-04):
Pán spoločný spravodajca, chcete sa aj vy vyjadriť? Nie. Prerušujem rokovanie o tomto bode programu. Teraz pristúpime k nasledujúcemu bodu programu, ktorým je návrh rozpočtu nákladov na činnosť Fondu národného majetku Slovenskej republiky na roky 2010 až 2012 . Návrh má tlač 1228 a spoločná správa výborov má tlač 1228a. Opäť poprosím prezidenta Prezídia Fondu národného majetku pána Petra Šimka, aby uviedol návrh. Nech sa páči.
Kollár, Boris, predseda NR SR (2020-07-09):
S ďalším procedurálnym návrhom vystúpi pani poslankyňa Marcinková.
Ivan, Miroslav, poslanec NR SR (2020-01-21):
Navrhujem, aby bol do programu Národnej rady Slovenskej republiky zaradený nový bod, a to návrh uznesenia v znení: Národná rada žiada vládu Slovenskej republiky, aby ešte na túto schôdzu predložila v skrátenom legislatívnom konaní novelu zákona č. 361/2014 o dani z motorových vozidiel. Odôvodnenie: Slovenskí dopravcovia platia jednu z najvyšších daní z motorových vozidiel v Európskej únii. Ich daňové zaťaženie a mýtne poplatky sú tak vysoké, že pristúpili až k štrajku, pretože už nemajú čo stratiť. Končí sa volebné obdobie a akékoľvek úpravy tohto zákona budú možné najskôr o tri až päť mesiacov. Treba preto urýchlene prijať riešenie, ktoré nebude mať zásadný vplyv na rozpočet, vyrovná podmienky slovenských dopravcov EÚ a zabráni škodám, ktoré môžu Slovensku z dôvodu štrajku vzniknúť.
Grendel, Gábor, podpredseda NR SR (2021-11-24):
Ďakujeme pekne. Dávam slovo spravodajkyni, ktorú určil navrhnutý gestorský výbor pre kultúru a médiá, pani poslankyni Monike Kozelovej.
Ďuriš Nicholsonová, Lucia, podpredsedníčka NR SR (2018-11-29):
Jedna faktická poznámka. Pán poslanec Fecko, nech sa páči.
Glváč, Martin, podpredseda NR SR (2017-06-15):
Ďakujem. S reakciou? Nie, pani poslankyňa. Tým pádom vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nie je tomu... Či áno?
J. Vaľová, poslankyňa: (2008-09-16):
Pán predsedajúci, prosím, dajte o tomto návrhu lehoty hlasovať.
Figeľ, Ján, podpredseda NR SR (2013-06-19):
Na vystúpenie pána podpredsedu vlády sú faktické poznámky. Spolu šesť. Končím možnosť prihlásiť sa s ďalšími. Nech sa páči, Ľudovít Kaník.
Danko, Andrej, predseda NR SR (2017-12-05):
Pán poslanec Hrnčiar.
P. Paška, predseda NR SR: (2007-12-04):
(Hlasovanie.) 146 prítomných, 61 za, 69 proti, 15 sa zdržalo, 1 nehlasoval. Tento návrh sme neprijali. Budeme hlasovať o...
Beluský, Martin, poslanec NR SR (2021-05-06):
Ďakujem za slovo, pán podpredseda. Vážené pani poslankyne, páni poslanci, návrh zákona, ktorým sa mení a dopĺňa zákon o sociálnych službách a o zmene a doplnení zákona o živnostenskom podnikaní v znení neskorších predpisov, predkladajú do Národnej rady Slovenskej republiky poslanci za politickú stranu Kotlebovci – Ľudová strana Naše Slovensko Marian Kotleba, Martin Beluský, Magdaléna Sulanová a Stanislav Mizík. Na úvod poviem len veľmi jednoducho, tento návrh zákona takisto nemá žiadny vplyv ani dopad na štátny rozpočet, má pozitívny vplyv na informovanosť občanov a pozitívny vplyv na zvýšenie transparentnosti verejných služieb poskytovaných občanom. Je to apolitický návrh, ktorý má za cieľ odstrániť korupciu pri čakateľoch na sociálnu službu, kedy sa mnohokrát stáva, že ľudia, ktorí sú v poradovníku, sú umiestňovaní na vyššie miesta vďaka tomu, že si to jednoducho zaplatia alebo po známostiach si to vybavia. Je to len a len kvôli tomu, že tieto poradovníky sú nezverejnené, nie sú verejnosti dostupné. My navrhujeme veľmi jednoduché opatrenie, povinnosť tieto poradovníky zverejňovať a tým pádom odstrániť úplne korupciu, klientelizmus, rodinkárstvo a zabezpečiť, aby tí čakatelia na sociálne služby sa dostali na radu v takom poradí, v akom sa na ňu prihlásili. Viac uvediem v rozprave, do ktorej sa hlásim ako prvý.
P. Paška, predseda NR SR: (2008-02-14):
(Hlasovanie.) 128 prítomných, 38 za, 64 proti, 25 sa zdržalo, 1 nehlasoval. Tento bod sme neschválili.
Laššáková, Jana, podpredsedníčka NR SR (2013-03-25):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Hlási sa pán poslanec Hrušovský. Len prosím vás (Hlasy z pléna.), áno, pán poslanec Martvoň a pán poslanec Hrušovský, prihláste sa, dobre? Kým ešte neukončím rozpravu. (Hlasy z pléna.) Má (Ruch v sále.). Pán poslanec Hrušovský. To znamená, dvaja páni poslanci, pán poslanec Martvoň, pán poslanec Hrušovský. Končím možnosť prihlásiť sa do rozpravy ústne. Nech sa páči, pán poslanec Martvoň.
Fedor, Martin, poslanec NR SR (2018-02-09):
Ja som to mal normálne na 15 minút.
Kočiš, Eduard, poslanec NR SR (2022-03-22):
Ďakujem pekne za slovo, pán predsedajúci. Tento náš návrh zákona v podstate odzrkadľuje iba dopyt, ktorý vychádza z tých najnižších poschodí riadenia štátu, to znamená priamo od občana, pretože aj keď na Slovensku platí úzus (ruch v sále a zaznievanie gongu), že ten, kto má právo voliť, má právo byť aj volený, je síce v ústave zakotvený a je síce momentálne pravdivý, ale minimálne zamyslieť sa, poprípade resp. v pléne Národnej rady Slovenskej republiky ako zákonodarný zbor by sme týmto návrhom zákona mali zaoberať, pretože nie je jednoducho možné, aby človek, ktorý nemá základné vzdelanostné predpoklady na riadenie minimálnej obce do 100 obyvateľov, sa na základe vôle ľudu, resp. vôle občanov Slovenskej republiky žijúcich v danej obci, kde je tá populácia troška vyššia, stal čelným predstaviteľom či už mesta, alebo obce a dostal do vienka zároveň povinnosti, ale zároveň aj práva, a jeho schopnosti, znalosti alebo aj zručnosti absolútne nezakladajú sa na tom, aby túto obec alebo mesto, alebo mestečko dokázal riadiť. Čiže podmienka minimálneho stredoškolského vzdelania je úplne namieste a nikto sa nemôže cítiť žiadnym spôsobom ani diskriminovaný, ani žiadnym spôsobom utláčaný, aby na základe svojho nevzdelania alebo nedovzdelania nemohol vykonávať funkciu vo verejnom záujme. Čiže je to len naozaj minimálna doložka vzdelanosti, ktorú by každý jeden predstaviteľ samosprávy mal spĺňať, a nejakým základným spôsobom preukazovať svoju odbornosť, kompetentnosť, a najmä schopnosť riadiť aj tú najmenšiu obec.
Richter, Ján, minister práce, sociálnych vecí a rodiny SR (2013-09-13):
Ďakujem pekne za slovo, pani podpredsedníčka Národnej rady. Vážené pani poslankyne, páni poslanci, vládny návrh zákona č. 575/2001 Z. z. o organizácii činnosti vlády a organizácii ústrednej štátnej správy sa predkladá najmä z dôvodu potreby presunu kompetencie v oblasti štátnozamestnaneckých vzťahov a právnych vzťahov pri výkone práce vo verejnom záujme z Ministerstva práce, sociálnych vecí a rodiny Slovenskej republiky na Úrad vlády Slovenskej republiky tak, ako je to typické pre viaceré členské štáty Európskej únie. Kompetencia v oblasti štátnozamestnaneckých vzťahov a právnych vzťahov pri výkone práce vo verejnom záujme patrí v členských štátoch Európskej únie obvykle pod úrad predsedu vlády. Presun uvedenej kompetencie je podmienený významom postavenia Úradu vlády Slovenskej republiky, ako aj významom štátnej služby v tvorbe a realizácii komplexnej vnútornej politiky štátu. Rovnako Úrad vlády už dnes vykonáva niektoré kompetencie typické pre ústredný orgán štátnej správy a z toho dôvodu by mal mať v gescii aj štátnozamestnaneckú politiku na centrálnej úrovni so zámerom zjednotiť zodpovednosť za tvorbu a realizáciu personálnej politiky vlády vo vzťahu k zamestnancom verejnej správy. V súvislosti s prechodom vyššie uvedenej kompetencie je potrebné vyriešiť aj presun práv a povinností vyplývajúcich zo štátnozamestnaneckých pracovnoprávnych a iných právnych vzťahov zamestnancov, ktorí zabezpečujú výkon tejto kompetencie, ako aj presun práv a povinností z právnych vzťahov, presun majetku a finančných prostriedkov z Ministerstva práce, sociálnych vecí a rodiny Slovenskej republiky na Úrad vlády Slovenskej republiky. Okrem toho do pôsobnosti Úradu vlády a z dôvodu komplexnosti navrhuje zakotviť, že zabezpečuje a koordinuje ochranu finančných záujmov Európskej únie. Nejedná sa pritom o novú pôsobnosť, pretože túto pôsobnosť už Úrad vlády zabezpečuje aj na základe zákona 528 o pomoci a podpore poskytovania z fondov Európskej únie. Pozmeňujúce a doplňujúce návrhy, ktoré boli predložené v rámci druhého čítania a sú uvedené v spoločnej správe, akceptujem a odporúčam ich schváliť. Vážené panie poslankyne, vážení páni poslanci, dovoľujem si vás požiadať, aby Národná rada Slovenskej republiky uvedený vládny návrh zákona schválila. Skončil som, pani podpredsedníčka.
Kleinert, Dana, poslankyňa NR SR (2024-05-10):
Ďakujem. Áno, ja som chcela ešte povedať k tomu, k tej RTVS, že ono naozaj je veľmi hanebné takýmto spôsobom zlikvidovať inštitúciu a hovoriť pritom, že jej chceme pomôcť, pretože pomôcť inštitúcii RTVS znamená okrem iného jej tam dať viacej financií. Pani ministerka, vy bývate v Kittsee a ja proti tomu naozaj vôbec nič nemám, je to takto úplne v poriadku, ak ste sa tak rozhodli. To, že tam žijete, ale máte pravdepodobne, máte nejaký trvalý pobyt alebo niečo, čo vás oprávňuje tam byť, a to vám zároveň, vás to, vás, máte povinnosť platiť koncesionárske poplatky pre rakúsku televíziu vo výške 15,20 eura mesačne. Takže možnože to by mohol byť ten príklad k tomu, ako možno zaviesť, alebo sa zamyslieť nad akýmkoľvek iným spôsobom financovania televízie, aby nebola podvyživená, a možno sa zamyslieť nad tým, ako ju nezlikvidovať, ale ako jej pomôcť. A taktiež budem veľmi rada, keď niekedy aj uvidím to, že nás skutočne vnímate, alebo to len tak akože idete tak okolo a potom niečo napíšete na Telegram. Takže len to som chcela povedať, že myslím si, že naozaj naša pani ministerka nie je hodnou zastupiteľkou takej vážnej inštitúcie, ako je ministerstvo kultúry. Myslím si, že si nedala ani toľko námahy, aby aspoň vytiahla z toho šuplíka tú stratégiu kultúry. Jedinú námahu, ktorú si dáva, je, aby tu naozaj rozdeľovala našu spoločnosť, a to je vlastne veľmi smutný príbeh pre nás. Ďakujem.
Jurinová, Erika, podpredsedníčka NR SR (2014-09-25):
Pán poslanec Viskupič.
Viskupič, Jozef, poslanec NR SR (2015-11-27):
Chcem sa len poďakovať, pán podpredseda parlamentu a predseda kresťanských demokratov, za to, že aj po vystúpení pani kolegyne Janky Šipošovej nastala zmrazujúca a na kosť otvárajúca atmosféra toho, že niečo nie je vyrovnané, niečo nie je dotiahnuté do stavu nastolenia spravodlivého konania. Myslím si, že aj v duchu toho, že 17. november nie je tak ďaleko a jeho 26. výročie od nás, kedy mnohé parametre hovorili o tom, že v 89. bola nastolená demokracia a prichádza k nejakej dezilúzii z toho, a z tých všetkých debát okolo 17. novembra chcem spomenúť možno dve základné vety. Prvá je o tom, že demokracia sa nenastoľuje, nastoliť sa nedá, pretože demokraciu sa musíme naučiť používať, pretože demokracia sa stavia, kultivuje, učí sa a zároveň nás musí učiť. To je jedna veta a druhá je presne s odkazom na pamäť, akýkoľvek národ, ktorý zabudne na svoju vlastnú pamäť alebo ju stratí, je odsúdený svoju históriu si prežiť znova. A tým, že existujú rezíduá tej minulej moci až dodnes, je presne nevyrovnanie sa s jedným momentom, že tí, ktorí mučili a týrali, sú na tom lepšie ako tí, ktorí boli mučení a týraní. Podporou návrhu tohto zákona vieme túto spravodlivosť nastoliť tak, ako to demokracia vyžaduje. Ďakujem.
Náhlik, Peter, poslanec NR SR (2016-10-12):
Vážený pán predsedajúci, ja ako spoločný spravodajca navrhujem, aby sa o návrhu zákona hlasovalo na najbližšom hlasovaní.
Hrnčiar, Andrej, podpredseda NR SR (2017-12-13):
Pán poslanec Číž.
Danko, Andrej, predseda NR SR (2017-04-07):
Pani Nicholsonová.
Zajac, Pavol, poslanec NR SR (2013-10-16):
Ďakujem všetkým, ktorí na mňa reagovali. Skúsim postupne reagovať. Pán kolega Blanár, teším sa z toho, že som spoznal, že je ďalší stavbár v Národnej rade Slovenskej republiky. Dokonca musím vám povedať, že aj ja mám špecializáciu KDS. Takže pokiaľ viem, ste tu štvrtý, tak aby ste vedeli o mojej odbornej kvalifikácii a to, prečo som hovoril o tých technológiách. Ale to, čo ma prekvapilo, je, že vy ako predseda samosprávneho kraja nepoviete ani pol slova k tomu, že máte platiť komplet náklady na monitoring ciest II. a III. triedy. Máte to v zákone, máte to vo vyhláške a vy nepoviete pol slova k tomu. Nehnevajte sa, myslel som si, že sa ohradíte voči tomu. Čo sa týka pána Mikloška, áno, SkyToll má pomerne slušnú technológiu a kontroluje ho nezávislý znalec Logica. A Logica ho kontroluje, či dostatočne dobre kontroluje tieto autá. Ale musím povedať ku SkyTollu aj vám, aj kolegovi Blanárovi, SkyToll bol tak draho vysúťažený. To, koľko sa mu platí, koľko mu platí NDS, to je toto, čo povedal pán Blanár. „Neviete, ako funguje NDS?“ No NDS je štátna akciová spoločnosť. Štát jej musí dávať peniaze na prevádzku a na ďalšiu činnosť. NDS-ka si vie zarobiť na seba diaľničnými nálepkami, mýtom, ale keď za to mýto SkyTollu viacej pomaly platí ako vyberie, tak je asi problém, aby zostalo niečo aj v štátnom rozpočte. Takže to štát musí nakoniec zaplatiť tak, ako som sa pýtal pána ministra.
Kolesík, Andrej, poslanec NR SR (2014-09-19):
Ďakujem, pani predsedajúca. Pán Šebej, musím povedať, že napriek tomu, že s veľkou väčšinou vašich názorov nesúhlasím, rád alebo so záujmom sledujem vaše vystúpenie, ale musím povedať, že stráca to silu a šťavu. Voľakedy ste boli taký údernejší, lepší, možno lepšie pripravený. Možno by stálo zato napísať vašim kamarátom do Lengley a požiadať o nový manuál. K tej rusofóbii. Vy ste sa vyjadrili pre denník SME, citujem vaše vyjadrenie: „V tomto okamihu radím absolútne nedôverovať ruským oficiálnym zdrojom. Tieto médiá sú pod kontrolou Putinovej kliky a na úrovni manipulatívnej propagandy tretej ríše.“ Žiaľ, pán Šebej, takéto vaše vyjadrenia sú hodné akurát tak len do denníka SME, ktorý je povestný svojimi manipuláciami. K vašim excesom musím povedať len toľko, že z môjho pohľadu tieto vaše vyjadrenia môžu škodiť práve politickej strane MOST – HÍD, ktorú zastupujete. Šírenie nenávisti k iným národom môže byť nebezpečné pre maďarskú menšinu na Slovensku. Nebudem komentovať vaše smutné vyjadrenia o moslimoch z minulosti, tie sú dobre známe. A MOST – HÍD sa vďaka spojenectvu s vami, pán Šebej, posúva nebezpečne doprava.
Žiga, Peter, podpredseda NR SR (2024-01-12):
Ďakujem pekne. Ešte pred tým, ako vystúpi ďalšia v rozprave pani poslankyňa Holečková, chcem uviesť na správnu mieru. Pán poslanec Dostál ma upozornil, že čas spravodajcu, v ktorom podával pozmeňujúci návrh, sa nezapočítava do času, ktorý patrí danému klubu. To som uviedol nesprávne, takže sa ospravedlňujem. A teraz už poprosím pani poslankyňu Holečkovú vystupujúcu ako ďalšiu v rozprave. Nech sa páči.
Susko, Boris, poslanec NR SR (2021-10-07):
Ďakujem pekne za slovo, vážený pán predsedajúci. Vážený pán podpredseda vlády, milé kolegyne, kolegovia, nebudem sa vyjadrovať vecne k tomuto návrhu zákona vzhľadom aj na obsiahly pozmeňovací návrh, ktorý bol predložený, a ešte ďalší pozmeňovací návrh, ktorý predložený za chvíľku bude. Po takto obsiahlej zmene, ktorú navrhuje pán podpredseda vlády a ktorá bola ďalej navrhnutá v týchto pozmeňovacích návrhoch, ktorá má niekoľko strán a vyše 25 bodov, myslím si, že návrh zákona alebo novely zákona o verejnom obstarávaní si skôr zaslúži spracovanie samostatného nového návrhu zákona o verejnom obstarávaní aj v intenciách toho, čo povedal pán poslanec Vetrák, že nie je dorokované všetko, čo sa chce v zákone o verejnom obstarávaní ešte meniť, a že bude to predmetom v krátkom čase nasledujúcich novelizácií zákona. Z tohto dôvodu si myslím, že by stálo za to naozaj kvalitne spracovať nový návrh zákona o verejnom obstarávaní a s riadnym pripomienkovým konaním v rámci medzirezortného pripomienkového konania ísť do legislatívneho procesu, pretože považujem takéto zásadné zmeny, ktoré boli predložené aj dnes v rozprave, zase za obchádzanie pripomienkového konania a zmeny na poslednú chvíľu. A z tohto dôvodu si dovolím navrhnúť procedurálny návrh, pán spravodajca, aby sme nepokračovali ďalej v rokovaní o tomto bode programu, pretože sa domnievam, že naozaj je tu čas a priestor na to, aby sme pripravili naozaj kvalitný nový celý návrh zákona o, alebo teda zákon o verejnom obstarávaní. V prípade, že tento procedurálny návrh neprejde, tak navrhujem, aby sme vzhľadom na obsiahlosť podaných návrhov dnes v rozprave, ktoré nie je možné posúdiť do jedenástej hodiny, kedy pravdepodobne bude hlasovanie, aby sme hlasovali o tomto návrhu zákona až na októbrovej schôdzi. Ďakujem.
Ďuriš Nicholsonová, Lucia, podpredsedníčka NR SR (2018-10-18):
Pán spravodajca? Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona o finančnej správe a o zmene a doplnení niektorých zákonov . Vládny návrh zákona má tlač 1131, návrh na jeho pridelenie na prerokovanie výborom je v rozhodnutí pod č. 1182. Nech sa páči, opäť pán minister financií.
I. Mikloš, podpredseda vlády a minister financií SR: (2002-11-06):
Dve vety aj k školstvu, lebo debata bola nad rámec zákona, ktorý navrhujem, ale keďže, samozrejme, má svoju silnú politickú dimenziu, vyjadrím sa k tomu, čo pán poslanec Maxon hovoril. My sme deklarovali a trváme na tom, že školstvo má byť prioritou a bude prioritou aj z hľadiska odmeňovania, ale, a to chcem zdôrazniť - vo väzbe na uskutočnené reformné kroky. Vo väzbe na to napríklad, že chceme, aby v školstve bolo zavedené viaczdrojové financovanie. Máme to jasne napísané v programovom vyhlásení, prostredníctvom ktorého príde väčší objem peňazí do školstva a umožní aj zásadnejšie zvýšenie platov, ale aj vo väzbe na racionalizáciu školskej siete napríklad, ktorá, žiaľbohu, doteraz dostatočne racionalizovaná nebola napriek tomu, že demografický vývoj je taký, že počet aj podiel detí klesá, počet škôl a tried neklesal, čiže aj tam určite je priestor na úspory a deklarujeme to v programovom vyhlásení, že tieto reformy chceme robiť a vo väzbe na tieto reformy aj prostredníctvom viaczdrojového financovania, ale aj prostredníctvom financovania z verejných zdrojov chceme riešiť aj platy v školstve, ktoré nepovažujeme za dostatočné. V roku  2003 to ešte nebude možné v tej miere, v akej to bude možné v ďalších rokoch aj z hľadiska efektov reforiem, o ktorých hovorím. A stavať proti sebe vysokoškolských učiteľov a iných učiteľov považujem za neadekvátne a považujem to jednoducho za len politicky účelovú hru. My sme, panie poslankyne, páni poslanci, neschválili zvýšenie platov pre vysokoškolských učiteľov, pretože dnes už po schválení zákona, ktorí ste tu vy schválili, vysokoškolského, je miera autonómie vysokých škôl  omnoho vyššia a  tabuľkové platy, ktoré sú tam uvedené, sú len akýmsi odporúčaním a spodnou hranicou. My sme pri schvaľovaní istého navýšenia peňazí do kapitoly školstva hovorili o tom, že zrejme závisí od vysokých škôl, ako tieto peniaze použijú. Dá sa predpokladať, že menšia časť z  navýšených prostriedkov môže byť a bude použitá aj na platy, ale predpoklad ministra a ministerstva je, že to bude len menšia časť. Čiže takto stavať proti sebe vysokoškolských učiteľov a iných učiteľov považujem za politicky účelový krok a neopodstatnenú argumentáciu. Ďakujem pekne.
M. Sabolová, poslankyňa: (2007-03-20):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie, návrh je v súlade s ústavou, s medzinárodnými zmluvami, ktorými je Slovenská republika viazaná. Navrhovaná právna úprava nezakladá zvýšený nárok na verejné financie, nemá vplyv na výdavky štátneho rozpočtu a rozpočtu samosprávnych krajov alebo obcí. Návrh zákona nebudem mať negatívny vplyv na zamestnanosť. Toľko formálna náležitosť spravodajcu. Krátka moja vsuvka a moja úvaha. Tak ako aj minister povedal, ide o transponovanie smernice Rady č. 2006/100/ES z novembra 2006. Je to z dôvodu pristúpenia Bulharska, Rumunska, a preto je potrebné upraviť niektoré náležitosti. Tento návrh zákona je síce obsiahly hrúbkou, ale veľmi jednoduchý. Je na škodu veci, že vlastne po trištvrte roku máme otvorený návrh zákona o poskytovateľoch a ministerstvo zdravotníctva mohlo predložiť oveľa širšiu novelu zákona, ktorá by vyriešila problémy z praxe, ktorá by mohla posunúť celý návrh zákona do reálnejšej podoby. Preto aj v druhom čítaní, tak ako sme rokovali na výbore pre zdravotníctvo, pokúsime sa nájsť nejaký spoločný súlad po prerokovaní aj s jednotlivými komorami, aj zo skúseností z praxe a doplniť tento vládny návrh zákona o pozmeňujúce a doplňujúce návrhy. Uvidíme, aký to bude mať dopad. Vychádzajúc z oprávnení, ktoré pre mňa ako pre spravodajcu vyplývajú z § 73 o rokovacom poriadku, odporúčam, aby Národná rada prerokovala vládny návrh zákona v druhom čítaní v zmysle § 73 ods. 3 písm. c). V súlade s rozhodnutím predsedu odporúčam, aby vládny návrh zákona prerokoval ústavnoprávny výbor, Výbor NR SR pre vzdelanie, mládež, vedu a šport, výbor pre zdravotníctvo do 3. mája 2007 a gestorský výbor do 4. mája 2007. Pán predsedajúci, otvorte, prosím, rozpravu.
T. Cabaj, poslanec: (2006-03-15):
Tento návrh vyplýva z toho, že pri schvaľovaní návrhu predčasných parlamentných volieb sa vychádzalo z dohody, že tam, kde bude zhoda všetkých poslaneckých klubov, podporia prerokovanie jednotlivých návrhov v Národnej rade. Včera sa opätovne zišlo poslanecké grémium, kde táto dohoda poslaneckých klubov bola potvrdená s výnimkou klubu KDH, ktorý s touto dohodou nesúhlasil, preto v mene ostatných poslaneckých klubov tento návrh predkladám.
B. Bugár, podpredseda NR SR: (2003-04-10):
B. Hanzel, poslanec: Ďakujem. Pán minister, vystúpením v rozprave som určite trafil do čierneho, lebo som potom dostal 4 anonymy, ktoré boli adresované na moju osobu a na môj príhovor v parlamente. Z toho, čo ste hovorili, rozumiem, že štát si mieni ponechať kontrolnú úlohu nad touto funkciou a že ju nemieni odovzdať súkromnej firme. Verím v to, čo ste vraveli, že tých vyše 300 skušobných komisárov sa zrejme efektívne využíva a nie je tam pravdepodobne, povedal by som, taká neefektívnosť, ako spomínali predkladatelia novely, kde naznačovali, že túto prácu je schopných urobiť len 120 ľudí. A verím, že keby to bolo schopných urobiť 120 ľudí,  nájdete zamestnanie aj pre tých ostatných napríklad v posilnení ich funkcie policajtov napríklad na ochranu našej spoločnosti. A ešte som spomínal v mojom príspevku v rozprave jednu vec, kde som naznačoval trošku na zjednodušený systém, povedzme, úradnej správy v oblasti vydávania vodičských preukazov. Keby náhodou bol záujem na túto tému diskutovať, veľmi rád by som to niekomu bližšie vysvetlil. Ďakujem pekne.
Zajac, Peter, poslanec NR SR (2011-03-31):
Pán poslanec Solymos bol posledný, ktorý bol prihlásený v písomnej rozprave, takže v podstate sa dá čosi povedať nielen k jeho príspevku, ale aj k celej písomnej rozprave. Mňa prekvapuje najviac tá naprostá oplzlosť niektorých opozičných poslancov, s ktorou vôbec diskutujú. Ako chcete brániť akékoľvek záujmy kohokoľvek s takou formou vulgárností, akej sme tu boli včera svedkami, to je úplne nepochopiteľné. Ale vy vlastne škodíte sami sebe, vy neprospievate tej diskusii, škodíte sami sebe. Jednoducho ste sa obliekli do takého barančieho rúcha, ale vždy sa nejakým spôsobom prezradíte. A prezradíte sa práve v takýchto typoch diskusií, kde zrazu všetko to, čo sa z vás proste vyleje, je vlastne len to, čím vy v skutočnosti ste. (Prerušenie vystúpenia predsedajúcim.)
Susko, Boris, poslanec NR SR (2022-05-03):
Ďakujem pekne za slovo, pán predsedajúci. Pán poslanec Muňko, veľmi dobre si opätovne poukázal na to, aké nezmyselné sú tieto obvinenia vo vzťahu teda k lídrovi opozície a tým konkrétnym skutkom, ktoré sú mu kladené za vinu. Ak dovolíš, ja by som pokračoval v tom, čo som začal v svojej predchádzajúcej faktickej poznámke, pretože si myslím, že je to veľmi dôležité a súvisí to teda s manipuláciou trestných konaní v Brazílii a z toho, ako by sa Slovensko z tohto malo poučiť a čo hovorí aj pán docent Fábry z Právnickej fakulty v Bratislave. Ja som hovoril predtým, že jeden problém je spolupráca súdov, prokuratúry a médií a iný závažný problém predstavuje aj väzby sudcov a prokurátorov. Ak sa poznajú príliš dobre, tak nemožno vylúčiť, že sa spolu tajne dohovárajú. V Slovenskej republike môže tieto obavy vyvolávať napríklad úzky kontakt predsedu Špecializovaného trestného súdu a špeciálneho prokurátora z minulosti. Treba dbať na to, aby sa nemohli dohovárať proti jednotlivým obvineným, ako to robili sudca Moro a prokurátor Dallagnol v Brazílii. Ďalším mementom z tohto prípadu je, aj keď sa to týkalo korupcie, že, a toto sa teda u nás netýka korupcie, ale tie princípy sú rovnaké, že by sa nemal zveriť tento boj do rúk malej skupiny ľudí, kde na Slovensku takýto krok bol v minulosti odôvodňovaný tým, že treba pretrhať regionálne väzby korupčníkov na miestnych súdoch a prokuratúre. Ak sa však protikorupčné aktivity dostanú do rúk úzkej skupiny ľudí, môžu byť problémom ich iné väzby, najmä na zahraničie. V Brazílii išlo o väzby na Spojené štáty a nezabúdajme na to, že Spojené štáty už pred 20 rokmi financovali publikácie o boji proti korupcii aj na Slovensku a zúčastňoval sa na nich obmedzený okruh osôb, ktoré dnes majú práve veľkú moc a sú súčasťou... (Prerušenie vystúpenia časomerom.)
Hrušovský, Pavol, podpredseda NR SR (2011-03-29):
Prosím, zapísať do zápisnice z rokovania. Pán poslanec Novotný.
Andreánsky, Ladislav, poslanec NR SR (2015-11-25):
Prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Madej, Róbert, poslanec NR SR (2011-02-04):
Ďakujem veľmi pekne za predrečníkov, za faktické poznámky, ktoré boli k môjmu prejavu. Pán poslanec Senko, ja absolútne súhlasím. Pán poslanec Procházka, ktorý sa vyjadril, že voľba generálneho prokurátora by mala byť nariadená bezodkladne, tu nie je. Ani pán poslanec Osuský, ktorý sa vyjadril, že tajná voľba je základným princípom demokracie, ani ten pán poslanec tu nie je. Ja to chápem tak, že koaliční poslanci jednoducho ohli svoj chrbát, podriadili sa straníckym centrálam a príkazom svojich kolegov. Nie je tu veľa koaličných poslancov, pán poslanec Matovič, vitajte v práci, polhodinu meškáte, chýba mi vaša faktická poznámka, možno na budúce. Chcel by som sa vyjadriť ešte k tomu, čo uviedla pani poslankyňa Jurinová. Pani poslankyňa, vám ide o meno, nám ide o voľbu. Nám je jedno, kto bude, kto bude zvolený. My chceme, aby bola zachovaná voľba, aby bola uskutočnená voľba a aby voľba generálneho prokurátora bola uskutočnená tajne. Vy, pani poslankyňa, účelovo meníte zákony, pretože chcete meno. Chcete konkrétneho kandidáta, lebo inak by vaša pani premiérka odstúpila a toho sa bojíte, pretože by sa vaša vládna koalícia rozpadla. Pani poslankyňa, vy ste uviedli... (Potlesk.) ... vy ste uviedli, že slová o demokracii, ktoré my spomíname, že na to si neviete zvyknúť. A ja vám poviem prečo. Pretože jednoducho to vo vás nie je. Vy o demokracii pri týchto zákonoch, ktoré navrhujete a schvaľujete, vo vás demokracia a základné demokratické princípy byť zakorenené nemôžu. Je mi to ľúto, ale je to tak. Ďakujem. (Potlesk.)
Stančík, Andrej, poslanec NR SR (2022-03-24):
Ďakujem za slovo. Hlasovanie bude dnes o jedenástej hodine.
Jurzyca, Eugen, minister školstva, vedy, výskumu a športu SR (2010-10-15):
Ďakujem pekne. Krátka poznámka k vplyvu na verejné financie. Tam to riešime prechodným ustanovením. A potom taká podľa mňa dôležitejšia o niečo poznámka k tomu prepojeniu potrieb trhu a školského systému. V ostatnom čase sa zvyšujú tlaky na to, aby sme určili presne školy, napríklad stredné odborné školy, ktoré na trh práce nereagujú dostatočne pružne, a aby sme im dali buď menej peňazí, alebo snáď ich aj zrušili. Chcem povedať, že takýto zásah sa nám veľmi nezdá, a to z toho dôvodu, že je založený väčšinou na úvahe, že keď si zistíme, koľko nezamestnaných produkuje ktorá stredná odborná škola, tak na základe toho by sme mali vlastne vedieť, tie stredné školy, ktoré produkujú viac nezamestnaných, sú horšie a mali by sme ich pozatvárať. Ale treba si uvedomiť, že sú často tieto školy v regiónoch, kde je vysoká nezamestnanosť, a ak by sme takéto školy obmedzovali, alebo dokonca zatvárali, tak sa môže stať, že tie deti, ktoré tam žijú, stratia poslednú šancu dostať sa do úspešného života. To, čo skôr budeme robiť, je to, čo podľa môjho názoru určite môže a má štát robiť pri zlyhaní trhu v školstve, ktoré spôsobuje informačná asymetria. To znamená, máme sa starať o to, aby rodičia a žiaci a študenti dostali viac informácií o tom, aká je to kvalitná škola, a aj o tom, koľko nezamestnaných produkuje. Samozrejme, s tým, aj s informáciou, aká je nezamestnanosť v danom regióne. Ďalšie informácie, ktoré sa týkajú kvality škôl, predstava naša je taká, že sme veľmi pritlačili na sebaevaluáciu škôl, to nielen stredných, ale aj vysokých a základných tak, aby, teraz to trocha preženiem, ale aby študenti, deti a rodičia si mohli porovnať dve rôzne školy na počítači tak, ako keď si dnes kupujete televízor a na počítači si porovnáte parametre dvoch televízorov v prakticky desiatkach parametroch a je to pomerne jednoduché. Ďakujem za pozornosť.
Vašečka, Richard, poslanec NR SR (2021-05-04):
Vážený pán predsedajúci, kolegyne, kolegovia, v rozprave nevystúpil žiaden poslanec a teda nikto nepodal žiaden procedurálny návrh. V súlade s mojím odporúčaním, pán predsedajúci, prosím, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Sulík, Richard, predseda NR SR (2011-03-31):
Desať, desať sekúnd dostane pán Bublavý.
Bugár, Béla, podpredseda NR SR (2019-11-26):
Pán podpredseda, procedurálny návrh sa začína podaním procedurálneho návrhu. Mám vám zobrať slovo? Pán poslanec Blanár.
Dostál, Ondrej, poslanec NR SR (2019-10-18):
Ďakujem všetkým kolegom za reakcie. Pán poslanec Hrnko, teda teší má tá dôvera, ale ja na rozdiel od vášho pána predsedu nie som doktor, pána predsedu Danka som myslel. Ja som hovoril o dôchodkoch, jasné, že som – a neviem, chceli ste niečo, ale tak sa prihláste, však ja rád budem na vás reagovať. Veď ja som to ocenil, že ma tak vnímate, ale, ale teda nie je to pravda, tak nechcem, aby som uvádzal ľudí do omylu, že som doktor, keď nie som doktor. To sa nerobí. Ja som, ja som tie dôchodky myslel skôr, skôr teda naozaj výsluhové sú, sú primeranejšie, primeranejšie tomu ako, ako starobné a tie poberajú ľudia, ktoré majú na ne nárok bez ohľadu na to, či, či niekde ďalej, ďalej pracujú. Pán poslanec Poliačik, k tomu nerovnakému postaveniu. No tak neviem, či to je naozaj iba o tých, o tých šoféroch a o tých autách. To potom keby sme tak veľmi široko chápali, tak potom máme nerovnaké postavenie aj my, čo sa vozíme v MHD, Peter Osuský, ja a teraz najnovšie aj ty, s poslancami, ktorí majú autá a vozia sa autami. Zase nešiel by som, nešiel by som do toho až tak široko, pokiaľ zákon nevylučuje súbeh výkonu funkcie starostu alebo primátora s funkciou poslanca, no tak potom je otázka na tie, na tie samosprávy, že či, či ony s tým nemajú problém. To nie je ani tak problém, problém parlamentu. A, pán poslanec Pčolinský, kde v zákone je napísané, že bývalý prezident má nárok na auto? Lebo tak možno som nejako zle čítal, ale to som tam nenašiel. Lebo ten nárok na ochranu vyplýva z toho uznesenia, ale priamo v zákone zadefinovaný, pokiaľ viem, nie je. (Reakcia z pléna.) Dobre, dobre.
Urban, Miroslav, poslanec NR SR (2023-02-01):
Ďakujem za slovo. Ja by som chcel konkrétne k tomu návrhu zákona. Mňa zaujal bod 13, za spoľahlivého sa nepovažuje ani vojak v zálohe, nespo... za spoľahlivého teda sa nepovažuje vojak v zálohe, ktorý je alebo bol členom alebo sympatizantom skupiny, hnutia, ideológie, ktoré smerujú k potláčaniu základných ľudských práv atď., atď., hlásajú rasovú, etnickú, národnostnú nenávisť alebo sa podieľajú na podpore, propagácii a aktivitách týmito organizáciami. Ja by som sa teda opýtal, že je to dosť tak vágne formulované. Je to ako sympatizanti, hej? Ja si myslím, že ak vy si určíte nejakých nepriateľov štátu, poviete, že trebárs ja som nejaký v skupine organizovanej, a potom poviete, že som nespoľahlivý, mňa by zaujímalo, či si myslíte, že som spoľahlivý alebo nespoľahlivý ako ja osoba. Poviete, že som v strane REPUBLIKA. Poviete, je to nejaká organizácia, zadefinujete si ju a poviete, že som nespoľahlivý. A tí sympatizanti, to stačí, keď nejaký človek mi dá lajk na facebooku k nejakému príspevku, k nejakej skupine, a stane sa sympatizantom skupiny, ktorá potláča ľudské, etnické práva. Mne to príde dosť také, dosť zoširoka naozaj formulované, že takto ľudia sa môžu obávať vyjadriť svoj názor, ktorý môže byť úplne iný, ako máte vy, a však môžem sa mýliť ja, tak ako aj vy, že veľká skupina ľudí sa stane ako keby nespoľahlivými občanmi nášho štátu. To mi príde dosť ako dosť zoširoka. Ja rozumiem, že armáda má nedostatok záloh, aktívnych záloh a v armáde moc ľudia nechcú slúžiť. Aj v nejakom prieskume som čítal nedávno, že len 30 % obyvateľov Slovenska by bolo ochotných brániť Slovensko. Len tretina... (Reakcia z pléna.) Toto je The American Conservative časopis. Takže americký časopis robil prieskum a len 30 % obyvateľov našej krajiny asi, ja viem, k čomu to možno smeruje, možno k mobilizácii, tento návrh zákona, ale v poriadku. Ďakujem za odpoveď.
Duchoň, Daniel, poslanec NR SR (2015-07-02):
Ďakujem za slovo, vážený pán predsedajúci. Vážené pani poslankyne, páni poslanci, dovoľte mi, aby som v zmysle zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpil k návrhu guvernéra Národnej banky Slovenska na voľbu členky Rady pre rozpočtovú zodpovednosť ako spravodajca Výboru Národnej rady Slovenskej republiky pre financie a rozpočet. Predmetný návrh bol doručený poslancom Národnej rady ako tlač 1621. Guvernér Národnej banky Slovenska v súlade s čl. 3 ods. 2 ústavného zákona Národnej rady Slovenskej republiky č. 493/2011 Z. z. o rozpočtovej zodpovednosti v znení neskorších predpisov predložil tento návrh a zároveň požiadal o jeho prerokovanie na schôdzi Národnej rady Slovenskej republiky. Predseda Národnej rady Slovenskej republiky posúdil uvedený návrh podľa zákona o rokovacom poriadku a svojím rozhodnutím č. 1637 z 15. júna 2015 pridelil tento návrh Výboru Národnej rady Slovenskej republiky pre financie a rozpočet na prerokovanie s termínom do 19. júna 2015. Gestorský výbor prerokoval návrh guvernéra Národnej banky Slovenska na voľbu členky Rady pre rozpočtovú zodpovednosť prof. Anetty Čaplánovej a prijal k nemu uznesenie č. 440 zo 16. júna 2015, v ktorom súhlasil s návrhom guvernéra Národnej banky Slovenska na voľbu členky Rady pre rozpočtovú zodpovednosť prof. Anetty Čaplánovej a odporučil Národnej rade Slovenskej republiky, po prvé, zvoliť na návrh guvernéra Národnej banky Slovenska prof. Anettu Čaplánovú za členku Rady pre rozpočtovú zodpovednosť podľa čl. 3 ods. 2 ústavného zákona Národnej rady č. 493/2011 Z. z. o rozpočtovej zodpovednosti v znení neskorších predpisov; po druhé, konštatovať, že funkčné obdobie členky Rady pre rozpočtovú zodpovednosť je sedemročné a začne plynúť dňa 3. júla 2015. Týmto môžete, vážený pán predsedajúci, otvoriť rozpravu. Ďakujem.
M. Lajčák, minister zahraničných vecí SR: (2009-02-10):
Dohoda bola podpísaná spoločne všetkými splnomocnenými zástupcami zmluvných strán na zasadnutí Rady pre všeobecné záležitosti a vonkajšie vzťahy 16. júna 2008 v Luxemburgu. Za Slovenskú republiku dohodu podpísal vedúci Stáleho zastúpenia Slovenskej republiky pri Európskej únii. Rada Európskej únie 21. novembra 2005 prijala rozhodnutie, ktorým poverila Komisiu, aby dojednala túto dohodu. Rokovania sa začali 25. novembra 2005 a uskutočňovali sa v úzkej spolupráci s pracovnou skupinou pre západný Balkán a členskými štátmi Európskej únie. Konečné znenie dohody v anglickom jazyku bolo k dispozícii v máji v roku 2007. Dohoda sa zameriava predovšetkým na zabezpečenie politického dialógu s Bosnou a Hercegovinou, zabezpečenie regionálnej spolupráce vrátane perspektívy zriadenia zón voľného obchodu či perspektívy zriadenia zóny voľného obchodu medzi Európskou úniou a Bosnou a Hercegovinou. Vláda Slovenskej republiky schválila dohodu uznesením č. 731 na svojom zasadnutí dňa 15. októbra 2008. Keďže dohoda je v podmienkach Slovenskej republiky medzinárodnou politickou zmluvou a medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb, podlieha v súlade s čl. 86 písm. d) Ústavy Slovenskej republiky vysloveniu súhlasu Národnej rady Slovenskej republiky a ratifikácii prezidentom Slovenskej republiky. Súčasne je potrebné, aby Národná rada Slovenskej republiky rozhodla o tom, že dohoda má prednosť pred zákonmi podľa čl. 7 ods. 5 Ústavy Slovenskej republiky. Po vyslovení súhlasu Národnou radou Slovenskej republiky bude dohoda predložená na ratifikáciu prezidentovi Slovenskej republiky. Pre vašu informáciu. K dnešnému dňu bol vnútroštátny schvaľovací proces ukončený v dvoch členských štátoch Európskej únie, v Estónsku a v Maďarsku. Listiny o ratifikácii boli uložené na Generálnom sekretariáte Rady Európskej únie. Vážené dámy, vážení páni, dovoľujem si vás požiadať, aby Národná rada Slovenskej republiky vyslovila s Dohodou o stabilizácii a pridružení medzi Európskymi spoločenstvami na strane jednej a Bosnou a Hercegovinou na strane druhej súhlas. Ďakujem za pozornosť.
Glváč, Martin, podpredseda NR SR (2016-09-08):
Ďakujem veľmi pekne. Takže prejdeme na druhú otázku, ktorú položil pán poslanec Pavol Goga: „Vážený pán predseda vlády, čo očakávate od pripravovaného neformálneho summitu Európskej únie v Bratislave? Aký význam má pre Slovensko a čo bude základnou myšlienkou diskusií?“